Document ID: 32007D0235

NÕUKOGU OTSUS 2007/235/ÜVJP,
16. aprill 2007,
ühise seisukoha 2004/161/ÜVJP, millega pikendatakse Zimbabwe vastu suunatud piiravaid meetmeid, rakendamise kohta
EUROOPA LIIDU NÕUKOGU,
võttes arvesse ühist seisukohta 2004/161/ÜVJP (1) ja eelkõige selle artiklit 6 koostoimes Euroopa Liidu lepingu artikli 23 lõikega 2,
ning arvestades järgmist:
(1)
Ühise seisukohaga 2002/145/ÜVJP (2) ja määrusega (EÜ) nr 310/2002 (3) võttis nõukogu vastu Zimbabwe vastu suunatud piiravad meetmed. Need meetmed näevad ette riigile relvade tarnimise ja nendega seotud tehnilise abi andmise keelustamise ning teatud isikutele kuuluvate rahaliste vahendite ja vara külmutamise.
(2)
Oma ühise seisukohaga 2004/161/ÜVJP pikendas nõukogu osasid nimetatud meetmeid, eelkõige neid, mis on ette nähtud ühise seisukohaga 2002/145/ÜVJP.
(3)
6.-7. veebruaril 2007 toimunud Zimbabwe valitsuse ümberkujundamise käigus nimetati valitsusse viis uut isikut. Sellest tulenevalt peaksid ka nemad olema hõlmatud ühises seisukohas 2004/161/ÜVJP esitatud piiravate meetmetega.
(4)
Seetõttu tuleks ajakohastada nende isikute nimekiri, kelle suhtes nimetatud piiravaid meetmeid kohaldatakse ning kelle nimed on esitatud ühise seisukoha 2004/161/ÜVJP lisas,
ON TEINUD JÄRGMISE OTSUSE:
Artikkel 1
Ühise seisukoha 2004/161/ÜVJP lisa asendatakse käesoleva otsuse lisaga.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Luxembourg, 16. aprill 2007

Labels: 3
18
11
5